system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Rediu, Cluj?
assistant
Rediu (în ) este un sat în comuna Aiton din județul Cluj, Transilvania, România.

Istoric 
Satul apare atestat prima oară în 1292 ca și Rewd, apoi în 1500 sub denumirile Olah Rewd și Magyar Rewd .

Pe Harta Iosefină a Transilvaniei din 1769-1773 (Sectio 095) apare sub numele de Röd.

Lăcașuri de cult 

Biserica a fost finalizată în anul 1882, după lucrări care au durat peste două decenii. Lucrările începuseră în timpul păstoririi preotului Bazil Oros. Lăcașul de cult a suferit modificări importante în anul 1910, când a fost mărit până la dimensiunile actuale. Biserica a fost grav avariată în timpul celui de-al doilea război mondial, din acest motiv nu s-a putut sluji în ea timp de trei ani (1944-1947). 

Lucrări ample de renovare au avut loc între anii 1982-1983. Atunci biserica a fost împodobită iconografic, în tehnica tempera, de pictorul Iacob Varga din Cluj-Napoca și a primit un iconostas nou, confecționat din lemn de stejar, de sculptorul Frătean Gligor din Turda. Biserica a fost sfințită în data de 8 iulie 1984, ierarhul care a sfințit-o fiind Preasfințitul Iustinian Chira Maramureșanul, pe atunci episcop vicar al Arhiepiscopiei Vadului, Feleacului și Clujului.

Monument 
Așezarea romană (plasată extravilan, între satele Rediu și Mărtinești) este înscrisă pe Lista monumentelor istorice din județul Cluj, elaborată de Ministerul Culturii din România în anul 2015.

Date geografice 
Pe teritoriul acestei localități se găsesc izvoare sărate, saramura fiind întrebuințată din vechi timpuri de către localnici.

Bibliografie

Legături externe 
 
 Repertoriul așezărilor rurale din Dacia romană

Galerie de imagini

Note 

Rediu, Aiton
Rediu, Aiton